Sulev Piliste

Sulev Piliste (24. veebruar 1929 – 18. august 2005) oli eesti jurist.

Ta lõpetas 1953. aastal Tartu Riikliku Ülikooli õigusteaduskonna.Tartu Ülikooli õigusteaduskonna lõpetanute ja õigusteadust õpetanute nimekiri 1919–1989. Tartu: Tartu Ülikool, Eesti Akadeemiline Õigusteaduse Selts, 1989

Sulev Piliste töötas 1980. aastate esimeses pooles Eesti NSV Rahvamajanduse Juhtivate Töötajate ja Spetsialistide Kvalifikatsiooni Tõstmise Instituudi tehnoökonoomika kateedris, 1980. aastate teises pooles Eesti NSV Toiduainetööstuse Ministeeriumi Konstrueerimise ja Tehnoloogia Büroo töökorralduse ja kaadriõppe osakonnas peaspetsialistina.

1990. aastatel oli ta Sotsiaalministeeriumi õigusosakonna juhataja. Ta oli avaliku teenistuse seaduse rakendamise valitsuskomisjoni liige ja Euroopa sotsiaalharta ratifitseerimist ette valmistava ekspertide komisjoni liige.

1970. ja 1980. aastatel ilmus tema artikleid ajakirjas Nõukogude Õigus.

Sulev Piliste on maetud Pärnu Alevi kalmistule.Kalmistute register HAUDI

Käsiraamat ja juhendmaterjal
Sulev Piliste, Olga Rist, Elmet Soosalu. Sekretäritöö. Tallinn: Valgus, 1972. 224 lk.
Sulev Piliste. Levinumate haldusdokumentide koostamine: metoodilised juhised. Tallinn: Juhtide Kvalifikatsiooni Instituut, 1981. 28 lk.
Sulev Piliste. Töönormide muutmine ja progressiivsuse tagamine: õppevahend. Tallinn: Juhtide Kvalifikatsiooni Instituut, 1984. 25 lk.

Tunnustus
 1998 – Riigivapi IV klassi teenetemärkEesti Vabariigi teenetemärgid. Sulev Piliste

Viited

Välislingid
Rahvusarhiivi fotode andmebaas. Eesti Teadusliku-Tehniliste Ühingute Nõukogu töö teadusliku organiseerimise komisjoni esimehe asetäitja Sulev Piliste (fotograaf Oskar Juhani), 1967
Rahvusarhiivi fotode andmebaas. Toiduainetööstuse töökorralduse päevadel esineb kõnega Eesti NSV Toiduainetööstuse Ministeeriumi Konstrueerimise ja Tehnoloogia Büroo töökorralduse ja kaadriõppe osakonna peaspetsialist Sulev Piliste (fotograaf P. Piisner), 1985
Sulev Piliste artiklid Eesti artiklite andmebaasis Index Scriptorum Estoniae

Kategooria:Eesti juristid
Kategooria:Eesti riigiametnikud
Kategooria:Riigivapi IV klassi teenetemärgi kavalerid
Kategooria:Pärnu Alevi kalmistule maetud
Kategooria:Sündinud 1929
Kategooria:Surnud 2005